open-index/open-wikipedia-markdown huggingface dataset:
Marija Kibtija

**Maria Kibtija** () ili **Marija Koptkinja**, odnosno **Marija bint Šem’un** (rođena u selu Hafn kod Antinopolisa (Ansina, danas selo Šejh Ibada) - umrla 637. Medini) bila je kršćanka Egipatska robinja koja je poslana kao poklon od strane bizantskog namjesnika Mukavkisa, Muhammedu, poslaniku Islama. Prema nekim islamskim autorima ona je bila Muhammedova supruga a samim time imala nadimak "Majka pravovjernih", koji su imale sve Muhammedove supruge. Po drugim autorima, kao što je Ibn Kajim El-Dževzi navodi da je ona bila "ma meleket ejmanukum" ("one u posjedu vašem", Kur'an). Ona je majka Muhammedovom sinu Ibrahimu, koji je umro u ranom djetinjstvu. Njena sestra po imenu Sirin, je također poslana Muhammedu, ali ju je Muhammed dao svome sljedbeniku Hasanu ibn Sabitu.

## Mukavkisova povorka 
[lijevo|mini|250px|Original Muhammedovog pisma Mukavkisu, [Bizantijskom namjesniku u Egiptu]]
627. godine, Muhammed je napisao pisma i poslao izaslanike svim poznatim vladarima na Srednjem istok. Među njima je bio i bizantijski namjesnik u Egiptu- Mukavkis. U pismu ga je upoznao sa novom vjerom- Islamom, pozivajući ih da mu se pridruže i slijede novu Brzinu objavu. U originalu pisma stoji: "U ime Boga milostivog Samilosnog. Od Muhammeda, Allahovog roba i Njegovog poslanika, koptskom velikodostojniku Mukavkisu. Mir na one koji slijede Allahovu uputu. Ja te pozivam islamskom učenju. Primi Islam bit ćeš spašen. Primi Islam, dobit ćeš od Allaha duplu nagradu, a ako odbiješ snosit ćeš grijeh koptskog naroda."

Različiti vladari su različito reagovali na pisma Muhammedova. Navodi se da je Mukavkis, nakon što je primio Muhammedovo pismo, pozvao svoga pisara i izdiktirao mu slijedeće riječi: "U ime Boga Milostivog Samilosnog, Muhammedu, sinu Abdulaha, od Mukavkisa, koptkog velikodostojnika. Mir s tobom.
Pročitao sam tvoje pismo, razumio sam čemu me pozivaš. Znao sam da će se pojaviti poslanik, ali sam mislio da će to biti u Šamu. Počastio sam tvoga glasnika i po njemu ti poslao dvije robinje koje su imale ugledno mjesto kod koptskog velikodostojnika. Šaljem ti i ove darove i mazgu da je jašeš i na kraju, Mir s tobom".

Taberi, poznati muslimanski historičar opisuje Marijin dolazak iz Egipta:

"U toj godini, Hatib ibn Abi, se vratio od Mukavkisa, vodeći Mariju i njenu sestru Sirin, ženku mazge zvana "Duldul" i magarca po imenu "Jafur" i još dosta poklona. Sa njima je Mukavkis poslao i roba koji ih je dopratio. Oni su nosili Mukavkisovo pismo. Hatib, Muhammedov izaslanik Mukavkisu, ih je već prije nego što su došli pred Muhameda, pozvao da prime Islam, što su one i uradile. Kada su došle, Muhammed ih je smjestio kod Um Sulejm bint Milhan. Marija je bila veoma lijepa. Muhammed je poslao Sirin, njenu sestru, Hasanu ibn Sabitu, ona mu je rodila sina Abdurahmana."

Marija se nije nikada ponovo udavala nakon smrti Muhammeda 632. godine. Umrla je pet godina nakon njega. Godina njenog rođenja je nepoznata i nijedan poznati izvor ne navodi njen broj godina.

## Također pogledajte 
* Muhammed

## Reference 
Kategorija:Muslimanke
Kategorija:Muhammedove supruge
Laminitis

mini|250px|Rendgenski snimak kopita sa laminitisom
**Laminitis** je upala laminarnih struktura kopita. Bolest se javlja kod papkara i kopitara, najviše kod konja, ali i goveda. Najčešće se javlja na prednjim ekstremitetima, ali može zahvatiti i sva četiri ekstremiteta. Laminitis se javlja u tri faze (razvojni ili pretklinički, akutni i hronični). Laminitis najčešće recidivira.

## Uzroci 
* *alimentarni*; nastaje zbog neprikladne ishrane, hrana koja sadrži preveiše azota (raž, kukuruz, pšenica i sl.), prejedanje, kod ove vrste laminitisa prethodno se javljaju kolike, pa prilikom nastanka kolika valja posumnjati u laminitis
* *mehanički*; treninzi na tvrdoj podlozi duže vrijeme, nepriklado držanje (beton), predispozicije kod konja nepravilnih kopita
* *puerperalni* ; zaostajanje posteljice
* *simptomatski*; kod nekih bolesti

## Simptomi 
* nagla šapavost bez nekog mehaničkog uzroka
* vruća kopita
* konj se prebacuje težinom na stražnje noge i na pete prednjih nogu

## Reference 
## Vanjski linkovi 
* 
* 
* 
* 
* 
* 
* 
* 
* 
* 
* 
* 

Kategorija:Bolesti konja
Kopito

[mini|200px|Kopita kod [konja]]
**Kopito** je naziv za stopalo kod kopitara. Anatomski, kopito predstavlja keratinsku opnu na vrhu srednjeg prsta, analogno noktu kod ljudi.

U sastav kopita ulaze treća i djelimično druga falanga trećeg prsta, kopitna kost, ligamenti koji ih povezuju, tetive, krvni sudovi, nervi, kopitne hrskavice i mekuš.

Sve je ograničeno rožnom kapsulom izgrađenom od lamela. Lamele daju kopitu rastresitost i čvrstu povezanost u isto vrijeme i presudne su za postojanje kopitnog mehanizma kojim se postiže da kopito svo vrijeme kretanje mijenja dimenzije što omogućava ublažavanje potresa pri udaru kopita o tlo, potencira cirkulaciju kroz kopito i njegovu ishranu.
## Također pogledajte 
* Papak

## Reference 
Kategorija:Anatomija sisara
Kopito (čvor)

* Kopito, stopalo kod kopitara

**Bosna i Hercegovina**:

* Kopito (Višegrad), naselje u općini Višegrad

**Crna Gora**:

* Kopito (Cetinje), naselje u općini Cetinje
* Kopito (Danilovgrad), naselje u općini Danilovgrad
* Sladojevo Kopito, naselje u općini Danilovgrad
Papak

[mini|250px|Papci kod [srna|srne]]
**Papak** je naziv za prst kod papkara. Primjeri životinja koje posjeduju papke su krave, koze, ovce, svinje, jeleni itd.

Papkari posjeduju po dva papka na svakoj nozi koji su homologni trećem i četvrtom prstu ljudske ruke. Građeni su slično kopitu kod kopitara, tj na kost se vežu ligamenti i vezivno tkivo koje zajedno prekriva rožnata izraslina, tj. papak u užem smislu, analogno noktu kod ljudi.

Kategorija:Anatomija životinja
Kategorija:Anatomija sisara
Bayer

**Bayer** je njemačka hemijska i farmaceutska kompanija osnovana u Barmenu, Wuppertal, Njemačka 1863 godine. Danas se sjedište kompanije nalazi u Leverkusenu. Poznata je po svom originalnom lijeku aspirinu. Danas je Bayer treća po veličini farmaceutska kompanija u svijetu.

## Historija 
Bayer AG je osnovan u gradiću Barmen (danas dio Wuppertala) 1863 godine. Firmu su osnovali Friedrich Bayer i njegov partner Johann Friedrich Weskott.

### Osnivanje 
Bayer je bio odgovoran za komercijalne aktivnosti, a najvažniji proizvodi tvornice postali su fuksin i anilin.

Sjedište i većina proizvodnih pogona premješteni su 1866. godine iz Barmena u veći prostor u Elberfeldu. **F**riedrich Bayer mlađi (1851–1920), sin osnivača i hemičar, pridružio se kompaniji 1873. Nakon smrti osnivača 1880. godine, kompanija je prešla u oblik dioničkog društva, pod nazivom Farbenfabriken vorm. Friedr. Bayer & Co, poznata i kao Elberfelder Farbenfabriken.

Daljnja ekspanzija u Elberfeldu bila je nemoguća, pa je tvornica preseljena u selo Wiesdorf na Renu, u područje proizvođača alizarina Leverkus and Sons. Na tom području je 1930. godine osnovan grad Leverkusen, koji je postao sjedište Bayer AG.

Kompanijski logo, Bayer cross, uveden je 1904. godine i sastoji se od riječi „BAYER“ napisane vertikalno i horizontalno, dijeleći slovo Y, unutar kruga. Osvijetljena verzija logotipa danas je prepoznatljiv simbol grada Leverkusena.

## Reference 
Kategorija:Kompanije u Njemačkoj
Kategorija:Multinacionalne kompanije sa sjedištem u Njemačkoj
Kategorija:Kompanije osnovane 1863.
Kategorija:Njemački brendovi
Socijalistička Republika Hrvatska

**Socijalistička Republika Hrvatska** je bila socijalistička republika u sastavu Socijalističke Federativne Republike Jugoslavije. Godine 1990. preimenovana je samo u republiku Hrvatsku, koja je 1991. godine proglasila nezavisnost nakon referenduma i postala država Hrvatska.

## Energetika 
## Također pogledajte 
* Hrvatska
* Jugoslavija

## Reference 
Hrvatska
Hrvatska
Kategorija:1943. u Jugoslaviji
Kategorija:1990. u Jugoslaviji
*
Kategorija:Socijalistička Federativna Republika Jugoslavija
Kategorija:Historija Hrvatske
Kategorija:Socijalizam u Hrvatskoj
Kategorija:Bivše socijalističke republike
Sadi Carnot

* Nicolas Léonard Sadi Carnot (1796–1832), francuski fizičar
* Marie François Sadi Carnot (1837–1894), predsjednik treće Francuske republike
Termodinamičar

mini|desno|180px|William Rankine
U termodinamici, **termodinamičar** je osoba koja proučava termodinamičke procese i fenomene, tj. fizičar koji se bavi sa mehaničkim radnjama i relacijama toplote. Među velikim brojem dobro poznatih termodinamičara, tu su Sadi Carnot, Rudolf Clausius, Josiah Willard Gibbs, Hermann von Helmholtz i Max Planck.

## Historija izraza
Iako većina smatra da je francuski fizičar Sadi Carnot bio prvi pravi termodinamičar, sam termin *termodinamika* nije bio "skovan" sve do 1849. godine, kada ga je prvi iskoristio Lord Kelvin u svom radu *Procjena Carnotove teorije o pokretačkoj snazi toplote*. Prvi udžbenik termodinamike napisao je 1859. godine William Rankine, profesor građevinskog i mašinskog inženjerstva na Univerzitetu u Glasgowu.

## Također pogledajte 
* Termodinamika

## Reference 
## Vanjski linkovi 
*
Nicolas Léonard Sadi Carnot

**Nicolas Léonard Sadi Carnot** (Pariz, 1. juni 1796 – Pariz, 24. august 1832) bio je francuski fizičar.

1824. godine objavio je raspravu u kojoj je iznesen drugi zakon termodinamike, nazvan *Carnotov princip*. Osnovna misao te rasprave je da se ukupna toplotna energija ne može pretvoriti u rad. Carnot je već 1831. godine dao prilično tačnu vrijednost za mehanički ekvivalent kalorije.

## Također pogledajte 
* Historija motora sa unutrašnjim sagorijevanjem

## Vanjski linkovi 
* 
* An animation of the Carnot cycle as a java applet
* *Reflections on the Motive Power of Heat*, English translation by R.H. Thurston
* "Sadi Carnot and the Second Law of Thermodynamics", J. Srinivasan, *Resonance*, November 2001, 42 (PDF file)

Kategorija:Rođeni 1796.
Kategorija:Umrli 1832.
Kategorija:Francuski fizičari
Kategorija:Matematičari 19. vijeka
Kategorija:Termodinamičari
Rudolf Clausius

**Rudolf Julius Emanuel Clausius** (Köslin, 2. januar 1822. - Bonn, 24. august 1888. godine) je bio njemački fizičar.

Jedan je osnivača termodinamike i kinetičke teorije plinova. Formulisao je drugi zakon termodinamike. Razvio je kinetičku teoriju toplote, pronašao da je specifična toplota idealnog plina konstantna (Clausiusov zakon) i dao sugestiju da u elektrolizi molekule neprekidno izmjenjuju atome.

## Rad 
### Entropija 
1865. godine, Clausius je prvi dao matematičku verziju koncepta entropije, te joj dao naziv. Koristio je danas napuštenu jedinicu "Klauzijus" (simbol: **Cl**) za entropiju.

:1 Cl = 1 cal/°C = 4,1868 džula po kelvinu (J/K)

## Citati 
Ovo su dva poznata citata koje je Clausius izrekao 1865. godine:

Energija univerzuma je konstantna.
Entropija univerzuma teži maksimumu.

## Također pogledajte 
* Hans Peter Jørgen Julius Thomsen, jedan od osnovača termohemije.

## Reference 
## Vanjski linkovi 
*  Preporod kinetičke teorije, Clausius
*  Biografija Rudolfa Clausiusa u MacTutorovoj arhivi historije matematike
* https://www.britannica.com/biography/Rudolf-Clausius Rudolf Clausius | Thermodynamics, Heat Transfer, Entropy

Kategorija:Rođeni 1822.
Kategorija:Umrli 1888.
Kategorija:Termodinamičari
Kategorija:Teorijski fizičari
Kategorija:Njemački fizičari
D'Alembert–Eulerov uvjet

U matematici i fizici, posebno u proučavanju mehanike i dinamike fluida, '''D'Alembert–Eulerov uvjet** je potreba da strujne linije strujanja budu nevrtložne. Neka **x** = **x**(**X'*,*t*) budu koordinate tačke **x**, u kojoj **X** nosi u vremenu *t'' (fluidno) strujanje.  Neka \ddot{\mathbf{x}}=\frac{D^2\mathbf{x}}{Dt} bude druga materijalna derivacija od **x**. Tada D'Alembert–Eulerov uvjet glasi:

:\mathrm{rot}\  \mathbf{x}=\mathbf{0}. \, 

D'Alembert–Eulerov uvjet dobio je naziv po Jeanu le Rondu d'Alembertu i Leonhardu Euleru, koji su, nezavisno jedan od drugog, prvi opisali njegovu upotrebu sredinom 1700-ih. Ovaj uvjet ne treba miješati s Cauchy-Riemannovim uvjetima.

## Reference
*  See sections 45–48.
*d'Alembert–Euler conditions on the Springer Encyclopedia of Mathematics

Kategorija:Mehanika fluida
Kategorija:Mašinstvo
Kategorija:Vektorska analiza
Kompleksno lamelarno vektorsko polje

U vektorskom kalkulusu, **kompleksno lamelarno vektorsko polje** je vektorsko polje u tri dimenzije, koje je ortogonalno na sopstveni rotor.  To jest,

:\mathbf{F}\cdot (\nabla\times \mathbf{F}) = 0.

Kompleksna lamelarna vektorska polja su tačno ona koja su normalna na familiju površina. Poseban slučaj su nevrtložna vektorska polja, koja zadovoljavaju

:\nabla\times\mathbf{F}=\mathbf{0}.

Nevrtložno vektorsko polje je, lokalno, gradijent funkcije, i time je ortogonalan na familiju nivovske površine (ekvipontecijalne površine). Shodno tome, termin **lamelarno vektorsko polje** se ponekad koristi kao sinonim za nevrtložno vektorsko polje.
Pridjev "lamelarno" dolazi od imenice "lamela", što znači "tanak sloj". *Lamele*, na koje se odnosi "lamelarno strujanje", su površine konstantnog potencijala, ili u složenijem slučaju, površine ortogonalne na vektorsko polje.

## Također pogledajte 
* Beltramijevo vektorsko polje
* Konzervativno vektorsko polje

## Reference 
*

Kategorija:Vektorska analiza
Vektorska analiza

**Vektorska analiza** je grana matematike koja se bavi diferencijacijom i integracijom vektorskih polja. Termin "vektorski kalkulus" se ponekad koristi kao sinonim za širu oblast kalkususa više promjenljivih, koji uključuje cektorski kalkulus, kao i parcijalnu diferencijaciju i višestruku integraciju. Vektorski kalkulus igra značajnu ulogu u diferencijalnoj geometriji i proučavanju parcijalnih diferencijalnih jednačina. Jako mnogo se koristi u fizici i inženjerstvu, posebno u opisivanju elektromagnetnih polja, gravitacionih polja i strujanja fluida.

Vektorski kalkulus razvio se iz kvaternionske analize Josiaha Willard Gibbsa i Olivera Heavisidea krajem 19. vojeka, dok su većinu oznaka i terminologije uveli Gibbs i Wilson u njihovoj knjizi iz 1901. godine pod nazivom *Vector Analysis*.  

## Vektorske operacije 
Vektorska analiza proučava razne diferencijalne operatore definisane u skalarnim i vektorskim poljima, koji su obično predstavljeni pomoću *nabla* znaka (\nabla). Četiri najvažnije operacije u vektorskoj analizi su:

Rotor i divergencija se razlikuju, gdje prvi upotrebljava vektorski proizvod, a drugi skalarni proizvod, te gdje je *f* skalarno polje, a *F* vektorsko polje. Veličina, nazvana *Jakobijan* je korisna za proučavanje funkcija kada su i domen i radijus funkcije viševarijabilni, kao što je korisna promjena varijabli tokom integracije.

## Teoremi 
Također, postoji nekoliko važnih teorema vezanih za ove operacije, koje uopćuju fundamentalni teorem kalkulusa u više dimenzije:

## Također pogledajte 
* Identiteti vektorskog kalkulusa
* Nevrtložno vektorsko polje
* Solenoidalno vektorsko polje
* Laplasijansko vektorsko polje

## Reference 
* 
* 
* 

* Chen-To Tai (1995). *A historical study of vector analysis*. Technical Report RL 915, Radiation Laboratory, University of Michigan.

## Vanjski linkovi 
* Expanding vector analysis to a non-orthogonal space
* Vector Analysis: A Text-book for the Use of Students of Mathematics and Physics, (based upon the lectures of Willard Gibbs) by Edwin Bidwell Wilson, published 1902.
*Earliest Known Uses of Some of the Words of Mathematics: Vector Analysis 

Kategorija:Vektorska analiza
Ugaona količina kretanja

**Ugaona količina kretanja** je vektorska fizikalna veličina koja postoji kod kružnog kretanja. Za materijalnu tačku mase *m*, koja se kreće brzinom *v*, definiše se kao vektorski proizvod radijus vektora *r* i količine kretanja *p*:
 
:\vec{L}=\vec{r}\times\vec{p}=\vec{r}\times m\vec{v}

Za kruto se tijelo, može prikazati kao proizvod momenta inercije tijela *I* i ugaone brzine *ω*:

:\vec{L}=I\cdot\vec\omega

Za ovu se veličinu u literaturi koristi veliki broj različitih naziva: **moment količine kretanja**, **moment obrtanja**, **moment impulsa**, **impulsni moment**, **ugaoni impuls**, **moment naleta**, **moment veličine kretanja**, **zamah**.

## Ugaona količina kretanja u klasičnoj mehanici 
[frame|desno|Vez između sile (F), [obrtni moment|obrtnog momenta (τ) i vektora količine kretanja (p i L) u rotirajućem sistemu]]
desno|180px

### Definicija 
Ugaoni obrtni moment (poznat i kao moment količine kretanja) čestice zadatog ishodišta, definisan je kao:

:\mathbf{L}=\mathbf{r}\times\mathbf{p}

gdje je:

:\mathbf{L} ugaona količina kretanja čestice, 
:\mathbf{r} pozicija vektora čestice od ishodišta,
:\mathbf{p} linearna količina kretanja čestice, te
:\times\, vektorski proizvod.

## Također pogledajte 
* Moment inercije
* Spajanje ugaone količine kretanja
* Površinska brzina
* Rotaciona energija
* Kruti rotor
* Noetherov teorem
* Prostorna kvantizacija
* Problem padajuće mačke

## Vanjski linkovi 
* Conservation of Angular Momentum  - a chapter from an online textbook
* Angular Momentum in a Collision Process - derivation of the three dimensional case

## Fusnote 
## Reference 
* Cohen-Tannoudji, Claude; Diu, Bernard; Laloë, Franck (1977) *Quantum Mechanics*. John Wiley & Sons.
* E. U. Condon and G. H. Shortley (1935) *The Theory of Atomic Spectra*. Cambridge University Press, . Esp. chpt. 3.
* Edmonds, A.R. (1957) *Angular Momentum in Quantum Mechanics*. Princeton University Press, .
* Jackson, John David (1998) *Classical Electrodynamics*, 3rd ed. John Wiley & Sons.
* 
* Thompson, William J. (1994) *Angular Momentum: An Illustrated Guide to Rotational Symmetries for Physical Systems*. Wiley. .
* 

Kategorija:Koncepti u fizici
Kategorija:Fizikalne veličine
Kategorija:Rotacija
Kategorija:Rotacijska simetrija
Kategorija:Zakoni održanja
SK Sturm Graz

**SK Sturm Graz** (zvanično:*Sportklub Puntigamer Sturm Graz*) nogometni je klub iz Graza. Od 1997. utakmice igra na gradskom stadionu Merkur Arena, u okrugu Liebenau. Glavni je sponzor od 1996. austrijska pivara Puntigamer.

## Historija 
Klub je osnovan 1. maja 1909. Od 1966. bez prekida je u Prvoj nogometnoj ligi Austrije.

## Uspjesi 
* **Bundesliga Austrije**
:* **Prvak (4)**: 1997/98, 1998/99, 2010/11., 2023/24.
:* Viceprvak (8): 1980/81, 1994/95, 1995/96, 1999/2000, 2001/02, 2017/18, 2021/22, 2022/23.

* **ÖFB-Kup**
:* **Prvaci (7)**: 1995/96, 1996/97, 1998/99, 2009/10, 2017/18, 2022/23, 2023/24.
:* Finalisti (4): 1947/48, 1974/75, 1997/98, 2001/02.

* **Superkup Austrije**
:* **Prvaci (3)**: 1996, 1998, 1999.
:* Finalisti (2): 1997, 2002.

* **Austrijski amaterski prvaci** (1): 1934.
***UEFA Intertoto kup** (1): 2008 (jedan od pobjednika)

## Najuspješniji igrači 
(Stanje: 10. decembar 2018) 

## Treneri 
*  Leopold Kruschitz (1945–1946)
*  Josef Molzer (1946–1949)
*  Ludwig Durek (1950)
*  Franz Czernicky (1951–1952)
*   Karl Decker (1952–1954)
*   Janos Gerdov (1954)
*  Hans Gmeindl (1955)
*  Rudolf Strittich (1955–1956)
*  Josef Blum (1956–1958)
*  Ludwig Durek (1958–1960)
*   János Szép (1960–1961)
*  Otto Mühlbauer (1961)
*  August Rumpf (1961–1962)
*   Lajos Lörinczy (1962–1963)
*  August Rumpf (1963)
*  Rudolf Suchanek (1963–1964)
*  Karl Adamek (1965–1966)
*  Franz Fuchs (1966–1967)
*  Karl Kowanz (1967)
*  Gerd Springer (1967–70)
*   János Szép (1970–1971)
*  August Rumpf (1971)
*  Adolf Remy (1971–1972)
*  Karl Schlechta (1972–77)
*  Günther Paulitsch (1977–1980)
*  Otto Barić (1980–1982)
*  Gernot Fraydl (1982–1984)
*  Robert Pflug (1984)
*  Hermann Stessl (1984–1985)
*  Ivan Marković (1985)
*  Franz Mikscha (1985–1986)
*  Walter Ludescher (1986–1988)
*  Manfred Steiner *(p)* (1988)
*  Otto Barić (1988–1989)
*  August Starek (1989–1991)
*  Robert Pflug (1991–1992)
*  Ladislav Jurkemik (1992–1993)
*  Milan Đuričić (1993–1994)
*  Ivica Osim (1994–2002)
*  Franco Foda (2002–2003)
*  Gilbert Gress (2003)
*  Mihailo Petrović (2003–2006)
*  Franco Foda (2006–2012)
*  Thomas Kristl *(p)* (2012)
*  Peter Hyballa (2012–2013)
*  Markus Schopp *(p)* (2013)
*  Darko Milanič (2013–2014)
*  Günther Neukirchner *(p)* (2014)
*  Franco Foda (2014–2018)
*  Heiko Vogel (2018)
*  Günther Neukirchner *(p)* (2018)
*  Roman Mählich (2018–2019)
*  Nestor El Maestro (2019–2020)
*  Christian Ilzer (2020–)

## Reference 
## Vanjski linkovi 
*  

*
Sturm
Kategorija:Nogometni klubovi osnovani 1909.
Klasična fizika

Na šta se pojam "**klasična fizika**" odnosi, zavisi od konteksta. Kada se govori o posebnoj teoriji relativnosti, odnosi se na Newtonovu fiziku koja je prethodila teoriji relativnosti, to jest, grane fizike nazirane na principima usvojenim prije uspona relativnosti i kvantne mehanike. Kada se govori o općoj teoriji relativnosti, odnosi se na rezultat modifikovanja klasične mehanike kako se se povezala sa posebnom teorijom relativnosti. Kada se govori o kvantnoj mehanici, odnosi se na nekvantnu fiziku, u koju se često ubraja i opća teorija relativnosti.

## Pregled 
### Polje rada 
Među granama teorije, uključenih u klasičnu fiziku, su:

* Klasična mehanika
** Newtonovi zakoni kretanja
** Klasična Lagrangijanov i Hamiltonov formalizam
* Klasična elektrodinamika (Maxwellove jednačine)
* Klasična termodinamika
* Posebne teroija relativnosti i opća teorija relativnosti
* Klasična teroija haosa i nelinearna dinamika

## Također pogledajte 
* Rječnik klasične fizike
* Poluklasičan
* Moderna fizika

Kategorija:Historija fizike
Kategorija:Filozofija fizike
Moderna fizika

mini|desno|400px|Oblasti moderne fizike su kvantna mehanika i kvantna teorija polja
Termin **moderna fizika** odnosi se na post-klasičnu koncepciju fizike. Termin implicira da su klasični opisi fenomena nepotpuni i da su netačni, i da "moderan" opis stvarnosti zahtijeva da teorije uključuju elemente kvantne mehanike ili Einsteinove relativnosti, ili oboje. Općenito, termin se koristi kada se govori o bilo kojoj grani fizike koja se razvila u ranom 20. vijeku pa nadalje, ili grane na koje je značajno uticala fizika iz ranog 20. vijeka.

## Također pogledajte 
* Historija fizike
* Kvantna mehanika
* Teorija relativnosti

## Reference 
Kategorija:Moderna fizika
Kategorija:Fizika
Premier League 2009/2010.

**Premijer liga Engleske 2009/2010.** je bila osamnaesta sezona Premijer lige kao najvišeg ranga u engleskom nogometu. Pobjednik ove sezone je bio Chelsea. Bila je to treća titula tima saiz Londona. Na dugom mjestu je bio Manchester United sa bodom zaostatka. Iz lige su ispali Burnley, Hull City i Portsmouth.

Najbolji strijelac je bio Didier Drogba sa 29 postignutih golova, dok je najbolji asistent bio Frank Lampard sa 14 asistencija. Za najboljeg menadžera sezone je izabran Harry Redknapp, a za najboljeg igrača sezone je izabran Wayne Rooney.

## Klubovi
Ukupno 20 timova je učestvovalo u Premijer ligi 2009/2010. uključujući 17 ekipa iz prethodne sezone Premijer lige, te tri kluba iz prethodne sezone Championshipa.

 

|}

### Play-off za ulazak u Premijer ligu 2009/2010.
## Tabela
## Najbolji strijelci
## Nagrade
## Reference 
## Vanjski linkovi 
* Službena stranica

2009/2010
FK Olimpik

* FK Olimpik Sarajevo, nogometni klub iz Sarajeva, Bosna i Hercegovina
* FK Olimpik Baku, nogometni klub iz Bakua, Azerbejdžan
* FK Olimpik Donjeck, nogometni klub iz Donjecka, Ukrajina
Stadion RCDE

**Estadi Cornellà-El Prat** je nogometni stadion na periferiji Cornellàe i El Prat de Llobregata, blizu Barcelone, Katalonija, Španija. Izgradnja je trajala 3 godine, a koštao je približno 60 miliona eura. Završen u ljeto 2009. godine, sada je novi dom kluba RCD Espanyol. Stadion ima kapacitet od 40.000 gledalaca, a zamijenio je njihov stari stadion,  Estadi Olímpic Lluís Companys.

## Historija 
### Naziv 
Stadion trenutno nosi naziv *Estadi Cornellà-El Prat* jer se nalazi na granicama općina Cornellà i El Prat. Klub se nada da će moći pronaći kupca prava na naziv stadiona.

### Inauguracija 
Espanyol je porazio Liverpool F.C. 3-0 u prvoj utakmici na novom stadionu dana 2. augusta 2009. godine. Golove su postigli Luis García i Ben Sahar. Interesantno, Luis García je postigao svoj gol na strani koja leži u El Pratu, a Ben Sahar je postigao svoj pogodak na strani koja leži u Cornellài.

## Vanjski linkovi 
* Službeni video o novom stadionu
* Internet stranica RCD Espanyola

 

RCDE
RCDE
RCDE
Nikolaj Drozdecki

**Nikolaj Drozdecki** (rođen 14. juni 1957, Kolpino, umro 24. novembar 1995.), je ruski hokejaš. Igrao je na poziciji desnog krila.
Postigao je 252 gola u 503 ligaške utakmice, i 64 goals u 109 međunarodnih utakmica.
Na Olimpijskim igrama u Sarajevu postigao je 10 golova.

## Klubovi 
* 1975-1979, 1987-1989 SKA Leningrad
* 1979-1987 CSKA Moskva
* 1989-1995 Borås Hockey

## Vanjski linkovi 
* Nikolaj Drozdecki na sportdaily

Kategorija:Sovjetski hokejaši
Kategorija:Ruski hokejaši
Kategorija:Biografije, Kolpino
Kategorija:Rođeni 1957.
Kategorija:Umrli 1995.
Kategorija:Osvajači medalja na Zimskim olimpijskim igrama 1984.
Kategorija:Osvajači zlatne medalje na Olimpijskim igrama (Sovjetski Savez)
Kategorija:Zaslužni majstori sporta Sovjetskog Saveza
Nogometna Bundesliga 2009/2010.

**Fußball-Bundesliga 2009/10. godine** (*Prva nogometna liga Njemačke 2009/10*) je bilo 47. po redu nacionalno prvenstvo njemačke, prve Fußball-Bundeslige. Prvenstvo je počelo 7. augusta 2009. godine sa utakmicom aktuelnog prvaka VfL Wolfsburg protiv VfB Stuttgart, a završilo je 8. maja 2010. godine. Zimska pauza trajala je od 21. decembra 2009. do 14. januara 2010. godine, čime je taj period smanjen, sa prijašnjih šest, na tri sedmice.

## Informacije o ekipama 
### Stadioni i lokacije 
mini|desno|400px|Karta Njemačke sa obilježenim gradovima iz kojih dolaze timovi, koji učestvuju u nogometnom prvenstvu Njemačke u sezoni 2009/10.

BayArena, stadion Bayer Leverkusena, proširen je sa 22.500 na 30.000 mjesta tokom prve polovine 2009. godine. Ostali stadioni, koji se trenutno renoviraju i/ili proširuju, su Weserstadion u Bremenu, HSH Nordbank Arena u Hamburgu i Mercedes-Benz Arena u Stuttgartu.

;Zabiješke
# Weserstadionu će se povećati kapacitet tokom sezone.
# HSH Nordbank Arena će biti proširena do kapaciteta od 61.000 od januara 2010. godine.
# Mercedes-Benz-Arena će biti preuređena u samo nogometni stadion tokom sezona 2009/10 i 2010/11. Kao posljedica toga, uobičajni kapacitet od 58.000 trenutno je sveden na 42.101.

### Osoblje i sponzori 
### Trenerske promjene 
Osam ekipa promijenilo je trenere u periodu prije početka sezona, među kojima su i šampion VfL Wolfsburg, te drugoplasirani FC Bayern München. Christoph Daum je iskoristio unilateralnu opciju ugovora, te raskinuo ugovor sa Kölnom.

## Tabela 
## Rezultati 
Tabela prikazuje rezultate nogometne sezone 2009/10. godine. U lijevom dijelu tabele su prikazani timovi domaćini, a u gornjem, gostujući timovi.

## Statistika 
*Uključujući utakmice odigrane dana 8. maja 2010. godine*

### Broj golova 
|}
|}

### Vodeći tim na tabeli 

ImageSize = width:510 height:100 
PlotArea = left:15 right:26 bottom:40 top:0
Period = from:1 till:34.9
ScaleMajor = unit:year increment:1 start:1

TimeAxis = orientation:horizontal

Colors =
  id:Wolfsburg  value:rgb(0.0,0.0,0.3)
  id:BayerL  value:rgb(0.0,0.0,0.7)
  id:HSV  value:rgb(0.0,0.5,0.7)
  id:Bayern value:rgb(1,0.0,0.0)
PlotData= 
  anchor:from
  bar:Leaders width:15 mark:(line,white) align:left fontsize:S       
  from:1 till:3 shift:(-15,17) text:"Wolfsburg" color:Wolfsburg
  from:3 till:4 shift:(-8,35) text:"Bayer" color:BayerL
  from:4 till:8 shift:(20,17) text:"HSV" color:HSV
  from:8 till:19 shift:(80,17) text:"Bayer" color:BayerL
  from:19 till:20 shift:(-10,17) text:"Bayern" color:Bayern
  from:20 till:22 shift:(20,17) text:"Bayer" color:BayerL
  from:22 till:25 shift:(20,17) text:"Bayern" color:Bayern

### Raspored 

### Najbolji strijelci 
*Izvor: magazin kicker*

### Najbolji asistenti 
*Izvor: magazin kicker*

## Također pogledajte 
* Druga Fußball-Bundesliga 2009/10.
* 3. Fußball-Liga 2009/10.
* DFB-Pokal 2009/10.
* Spisak njemačkih nogometnih transfera ljeto 2009

## Reference 
## Vanjski linkovi 
*  
* Bundesliga na UEFA.com 
* Bundesliga na Transfermarkt.de 
* Bundesliga na kicker.de 

2009/10.
Antipiretik

**Antipiretik** (množ. **Antipiretici**), iz grč. **αντι-** (*anti* - protiv) i **πυρ**, **πυρος** (*piros* - vatra, požar) (doslovno "protiv požara") je lijek koji smanjuje tjelesnu temperaturu u stanju groznice. Međutim, on ne utječe na normalnu tjelesnu temperaturu ako nema groznice. Antipiretici djeluju na hipotalamus da smanji porast temperature pokrenut putem interleukina. Nakon toga, tijelo će funkcionisati na nižoj temperaturi, a rezultat je smanjenje groznice.

Uobičajeni antipiretici koji se najčešće koriste su aspirin, paracetamol i drugi.

Stariji naziv za antipiretike je **febrifugum**, od grčkog *febri* (groznica), doslovno smanjenje groznice.

## Reference 
!
Međunarodna komisija za sliv Save

** Međunarodna komisija za sliv rijeke Save** (ISRBC) uspostavljena je za potrebe implementacije Okvirnog sporazuma o slivu rijeke Save (FASRB) odnosno, da omogući saradnju strana FASRB u realizaciji tri glavna cilja:
* **uspostavljanje međunarodnog režima plovidbe na rijeci Savi i njenim plovnim pritokama;**
* **uspostavljanje održivog upravljanja vodama;**
* **poduzimanje mjera za sprječavanje ili ograničavanje opasnosti.**
kroz niz aktivnosti koje uključuju:
* usklađivanje **razvoja zajedničkih/integriranih planova** za sliv rijeke Save, kao što su Plan za upravljanje slivom rijeke Save, Plan za upravljanje rizicima od poplava i Plan sigurnosti;
* usklađivanje uspostavljanja **integriranih sistema** za sliv rijeke Save, kao što su GIS, RIS (Riječni informacioni servisi) te Sistemi nadzora, predviđanja i ranog upozorenja (za sprječavanje nezgoda i nadzor, te za zaštitu od poplava);
* priprema i realizacija **razvojnih programa** i ostalih strateških dokumenata, sprovođenje i koordinacija pripreme studija i projekata;
* harmonizacija nacionalnih **propisa** s EU propisima;
* izrada dodatnih **protokola** za FASRB;
* saradnja i **sudjelovanje javnosti**.
ISRBC je međunarodna organizacija koja se sastoji od 4 države članice (Bosna i Hercegovina, Hrvatska, Srbija i Slovenija) osnovana 2005. godine.
Sa ciljem implementacije FASRB, ISRBC je dat mandat za **donošenje odluka** u oblasti plovidbe i **preporuka** u oblasti upravljanja riječnim slivom.

## Također pogledajte 
* Sava
* Dunavska komisija

## Reference 
## Vanjski linkovi 
* Zvanični sajt ISRBC-a
* Inicijativa Pakta za stabilnost sa ciljem uspostavljanja i razvoja međunarodno priznatih partnerstava između četiri države na slivu rijeke Save: the International Sava Basin Commission.

Kategorija:Sava
Kategorija:Međunarodne organizacije
Miloš Kljajić

**Miloš Kljajić** (Gornji Sjeničak, 1916. - Kodrić na Žumberku 1944.), učesnik NOR-a, Narodni heroj Jugoslavije

## Biografija 
Miloš Kljajić je rođen 17. marta 1916. godine u Gornjem Sjeničaku kod Karlovca. Potječe iz veoma siromašne seljačke porodice pa zbog velikog siromaštva nije mogao završiti ni osnovnu školu. U Tuzli, BiH, gdje je radio u tuzlanskoj solani primljen je 1940. godine u Komunističku partiju Jugoslavije. Aktivno je učestvovao u pripremi ustanka u sjevernom djelu Korduna u septembru 1941. godine kada je postao komandir partizanskog odreda "Sjeničak". Početkom 1942. godine postao je komandir Treće čete Četvrtog kordunaškog partizanskog odreda. U ljeto 1942. godine istakao se u borbama za Jastrebarsko i u spašavanju iz ustaškog koncentracionog logora više od 700 srpske djece sa Kozare, Banovine i Korduna. Godine 1943. godine postao je komandant Prve kordunaške brigade. U borbama sa Nijemcima na Žumberku poginuo je 14. jula 1944. godine kod sela Kodrića.

Selo Kljajićevo kod Sombora u Vojvodini, Republika Srbija, nosi njegovo ime.

## Literatura
* *Narodni heroji Jugslavije, Mladost, Beograd 1975. godina*

Kategorija:Nosioci Ordena narodnog heroja
Kategorija:Biografije, Lasinja
Kategorija:Jugoslavenski komunisti
Kategorija:Hrvatski komunisti
Kategorija:Jugoslavenski partizani
Kategorija:Hrvatski partizani
Kategorija:Biografije, Gornji Sjeničak
Kategorija:Rođeni 1916.
Kategorija:Umrli 1944.
Centar

## Geografija 
* Centar (Sarajevo), općina u sastavu grada Sarajevo;
* Centar (Skoplje), općina u sastavu grada Skoplje;
* Centar ll (Mostar), naselje u Mostaru;

## Sport 
* Centar (košarka), košarkaška pozicija;
* Centar (šah), u šahu označava četiri polja u sredini šahovske table;
Jovo M. Bižić

**Jovo M. Bižić** (Sjeničak Lasinjski, 1927. - Beograd, 2003.) učitelj i pisac

Jovo M. Bižić rođen je 14. jula 1927. godine u Sjeničaku Lasinjskom, općina Lasinja, Republika Hrvatska. Petnaest godina radio je kao učitelj u nekoliko sela općine Vrginmost, na Kordunu, među kojima i u svom rodnom mjestu. Nakon diplomiranja na Višoj stručnoj pedagoškoj školi u Rijeci, radi kao nastavnik tehničkog obrazovanja u Osnovnoj školi Herta Turza u Karlovcu. Od 1978. godine radi i stvara u Beogradu. Napiso je trilogiju o ljudima i jadima u srpskoj Krajini prije, za vrijeme i poslije Drugog svjetskog rata.

## Djela 
* *Tuđe večere*, roman, Beograd, 2000.
* *Pogrom*, roman, Beograd, 2000.
* *Ovajke drugovi*,roman, Beograd, 2000.

Kategorija:Jugoslavenski pisci
Kategorija:Srbijanski pisci
Kategorija:Biografije, Sjeničak Lasinjski
Kategorija:Rođeni 1927.
Kategorija:Umrli 2003.
Trafalgar

mini|Svjetionik na Trafalgaru
**Trafalgar** (špa. *Cabo Trafalgar*) je rt u provinciji Cádiz na jugozapadu Španije. Nalazi se sjeverozapadno od Gibraltara na obali Atlantskog okeana. Poznat je po velikoj pomorskoj bitki koja se odigrala u blizini Trafalgara 1805. godine između Napoleonove flote i udružene savezničke mornarice.

Leži na obali Atlantskog okeana, sjeverozapadno od Gibraltarskog moreuza na 36°10'58"S, 6°2'2"Z. Ime je arapskog porijekla od izraza, *Taraf al-Ghar* (طرف الغار pećinski ili lovorov rt).

Kategorija:Rtovi u Španiji
Premijer liga Bosne i Hercegovine 2005/2006.

**Premijer liga Bosne i Hercegovine 2005/06. godine** šesta je po redu sezona Premijer lige, nogometnog prvenstva Bosne i Hercegovine. 

## Tabela 
## Raspored i rezultati 
## Vanjski linkovi 
* Zvanična stranica nogometnog saveza Bosne i Hercegovine
* Premijer liga Bosne i Hercegovine 2005/06. na SportSport.ba
* Premijer liga Bosne i Hercegovine 2005/06. na rsssf.com

2005/06
La Intrusa

**La Intrusa (1939)*, film iz 1939.
**La Intrusa (venecuelanska telenovela)* – 1987.
**La Intrusa (meksička telenovela)* – 2001.
La Intrusa (meksička telenovela)

***La Intrusa*** je meksička telenovela iz 2001. godine. Scenarij su napisali Inés Rodena i Carlos Romero, a režiserka je Beatriz Sheridan. Imala je ukupno 135 epizoda.

## Uloge 
## Također pogledajte 
* Spisak telenovela

## Reference 
* 

Kategorija:Meksičke telenovele
Kategorija:Telenovele na španskom jeziku
Kategorija:Televisine telenovele
Kategorija:2001 telenovele
Kategorija:Meksičke TV-serije sa početkom prikazivanja 2001.
Kategorija:Meksičke TV-serije iz 2000-tih
Kategorija:TV-emisije na španskom jeziku
Glikozidi

mini|200px|Salicin, vrsta glikozida
**Glikozidi** su složena organska jedinjenja sastavljena iz dvije komponente, šećera i aglikona.

Naširoko su rasprostranjenji u prirodi u različitim biljkama. Dosta se koriste u medicinske svrhe, posebno kardiotonični glikozidi koji imaju specifično djelovanje na srce.

Glikozidi nastaju kondenzacijom između hidroksilne grupe anomernog ugljika monosaharida ili fragmenta monosaharida bilo koje veličine i drugog jedinjenja koje može biti monosaharid ili aglikon. U aglikonsku komponentu spadaju aromatski i alifatski alkoholi, aromatski i alifatski amini, aromatski i alifatski tioli. U reakciji sa hidroksilnom grupom anomernog ugljika monosaharida sa hidroksilnom grupom alkohola formira se O-glikozidna veza, koja je suštinski acetalna veza, nastala u reakciji između hemiacetalne grupe (formirana iz aldehida i -OH grupe) i druge -OH grupe. U reakciji hemiacetalne grupe sa aminima nastaje N-glikozidna veza, a sa tiolima nastaje S-glikozidna veza. Na osnovu stvaranja glikozidne veze postoje O-glikozidi, N-glikozidi, S-glikozidi i C-glikozidi (nastali zamjenom kisikovog atoma iz O-glikozidne veze sa ugljikom).

## Također pogledajte 
* Ugljikohidrati
## Vanjski linkovi
* Definition of glycosides, from the IUPAC Pregled "Chemical Terminology", "Gold Book"
* IUPAC pravila imenovanja za glikozide
## Reference 
* Robert K. Murray,Daryl K. Granner,Peter A. Mayes,Victor W. Rodwell, Harper’s Illustrated Biochemistry, Twenty-Sixth Edition, Copyright © 2003 by The McGraw-Hill Companies, Inc. All rights reserved.
* Marco Brito-Arias,Synthesis and Characterization of Glycosides, © 2007 Springer Science+Business Media, LLC, All rights reserved.
* DANIEL E. LEVY,CHO TANG, , TETRAHEDRON ORGANIC CHEMISTRY SERIES Volume 13, The Chemistry of C-Glycosides, Copyright © 1995 Elsevier Science Ltd, All rights reserved.
* Daniel E. Levy, Péter Fügedi, The Organic Chemistry of Sugars, Copyright © 2006 by Taylor & Francis Group LLC, All rights reserved.


Kategorija:Hemija ugljikohidrata
Kabul

**Kabul** (perzijski: کابل‎‎, paštu: کابل) je glavni i najveći grad Afganistana. Nalazi se u uskoj dolini rijeke Kabul, visoko u planinama blizu Kiberskog prolaza. Prema procjeni 2012. godine, ima 3.289.000 stanovnika. Gradsko stanovništvo je multinacionalno i čine ga Afganistanci, Paštuni, Tadžici i Hazari. To je 64. grad po veličini i 5. najbrže rastući grad na svijetu.

Kabul je star više od 3.500 godina i bio je pod kontrolom mnogih imperija, jer se nalazi na strateškom položaju trgovačkih puteva južne i centralne Azije. Zauzimali su ga Ahemenidi, Seleukidi, Maurijci, Kushani, Safaridi, Gaznavidi i Guridi. Kasnije je bio pod kontrolom Mogulskog carstva, dok konačno nije postao dio Durrani carstva uz pomoć dinastije Afsharid.

Za vrijeme Sovjetsko-afganistanskog rata, grad je i dalje bio ekonomski centar koji je i dalje bio relativno siguran. Između 1992. i 1996. godine, građanski rat između militantnih grupa devastira Kabul i uzrokuje smrt hiljada civila, ozbiljne štete na infrastrukturi i egzodus izbjeglica. Padom talibanske vlasti u novembru 2001. godine, afganistanska vlada i druge zemlje su pokušali da obnove grad, iako su talibanski pobunjenici usporili rekonstrukcijske napore organizujući velike napade na vladu. Grad Kabul se sastoji od 22 okruga sa ukupnom površinom od 103.049 hektara.

## Obrazovanje 
Ministarstvo obrazovanja koje predvodi Ghulam Farooq Wardak je odgovorno za obrazovni sistem u Afganistanu. Javne i privatne škole u gradu su ponovo otvorene od 2002. godine, nakon što su zatvorene i unuštene tokom borbi 1980-ih i 1990-ih godina. Ministarstvo obrazovanja ima planove za izgradnju više škola u narednim godinama, kako bi se pružilo obrazovanje svim građanima zemlje. Najpoznatije škole u Kabulu uključuju:
* S*rednja škola Habibia* - britansko-afganistanska škola osnovana 1903. godine
* *Lycée Esteqlal* - francusko-afganistanska škola osnovana 1922. godine
* *Srednja škola Amani* - njemačko-afganistanska škola osnovana 1924. godine
* *Škola Aisha-i-Durani* - njemačko-afganistanska škola za djevojke
* *Srenja škola Rahman Baba* - američko-afganistanska škola za dječake

### Univerziteti 
Gradski koledži i univerziteti su renovirani 2002. godine. Neki su tek osnovani, dok su drugi postojali od ranih 1990-ih. Najpoznatiji univerziteti u Kabulu su:
* *Univerzitet Kabul*
* *Obrazovni univerzitet Rabbani*
* *Medicinski univerzitet*
* *Univerzitet Dawat*
* *Američki univerzitet*

## Transport 
Gradska infrastruktura je još uvijek u veoma lošem stanju. U gradu saobraća samo 108 autobusa na višemilionsko stanovništvo. Cestama je povezan s Tadžikistanom, Uzbekistanom, Turkmenistanom i Pakistanom. 

25 kilometara od centra grada se nalazi međunarodni aerodrom *Hamid Karzai*. Nacionalni avio prevoznik u zemlji je *Ariana Afghan Airlines*. Postoje i privatne kompanije kao što su: *Afghan Jet International*, *East Horizon Airlines*, *Kam Air*, *Pamir Airways*, i *Safi Airways*.

## Reference 
## Vanjski linkovi 
Kategorija:Glavni gradovi azijskih država
Kategorija:Gradovi u Afganistanu
AFC Ajax

**Amsterdamsche Football Club Ajax**, poznatiji kao **AFC Ajax** ili samo **Ajax**, je holandski fudbalski klub iz Amsterdama, osnovan 18. marta 1900. godine. Ajax se je oduvijek nalazio, i sada se nalazi, u vrhu holandskog nogometa, sa PSV-om i Feyenoordom.

## Uspjesi 
Liga (Kup) prvaka
* Pobjednik: 1971., 1972., 1973., 1995.
* Finalista: 1969., 1996.
* Polufinalist: 1980., 1997.
UEFA Kup pobjednika kupova
* Pobjednik: 1987.
* Finalista: 1988.
Kup UEFA
* Pobjednik: 1992.
* Polufinalista: 1970.
UEFA Superkup
* Pobjednik: 1972., 1973., 1995.
* Finalista: 1987.
Interkontinentalni kup
* Pobjednik: 1972., 1995.
Prvenstvo Holandije
* Prvak: 1917/18., 1918/19., 1930/31., 1931/32., 1933/34., 1936/37., 1938/39., 1946/47., 1956/57., 1959/60., 1965/66., 1966/67., 1967/68., 1969/70., 1971/72., 1972/73., 1976/77., 1978/79., 1979/80., 1981/82., 1982/83., 1984/85., 1989/90., 1993/94., 1994/95., 1995/96., 1997/98., 2001/02., 2003/04., 2010/11., 2011/12
* Viceprvak: 1927/28., 1929/30., 1935/36., 1945/46., 1960/61., 1962/63., 1968/69., 1970/71., 1977/78., 1980/81., 1985/86., 1986/87., 1987/88., 1988/89., 1990/91., 1991/92., 2002/03., 2004/05.
* Trećeplsirni: 1920/21., 1926/27., 1934/35., 1957/58., 1973/74., 1974/75., 1975/76., 1983/84., 1992/93., 2000/01.
Kup Holandije
* Pobjednik: 1917., 1943., 1961., 1967., 1970., 1971., 1972., 1979., 1983., 1986., 1987., 1993., 1998., 1999., 2002., 2006.,2007.,2010
* Finalista: 1968., 1978., 1980., 1981.
Superkup Holandije: 1993., 1994., 1995., 2002., 2005., 2006., 2007 
Intertoto kup
* Pobjednik: 1962.

### Međunarodna finala 
Liga (Kup) prvaka

UEFA Kup pobjednika kupova

Kup UEFA

UEFA Superkup

Interkontinentalni kup

## Igrači i menadžeri 
### Trenutni sastav 
''Od 24. jula 2009. godine. Izvor: http://www.ajax.nl

### Mlada ekipa 
### Osoblje 
* Predsjednik: Uri Coronel
* Tehnički menadžer: Danny Blind
* Menadžer ekipe: David Endt
* Menadžer: Frank de Boer
* Pomoćnici menadžera: Danny Blind

### Treneri Ajaxa 
## Slavni igrači 
## Također pogledajte 
## Reference 

Ajax
Kategorija:Sport u Amsterdamu
Kategorija:Nogometni klubovi osnovani 1900.
Kategorija:Klubovi osvajači Kupa UEFA
Kategorija:Klubovi osvajači UEFA Lige prvaka
Kategorija:Klubovi osvajači Kupa evropskih šampiona
Stadion "Olimpico"

**Stadio Olimpico** je glavni i najveći sportski objekat u Rimu, Italija. Nalazi se u sklopu sportskog kompleksa Foro Italico na sjeveru grada. U vlasništvu CONI-a, građevina je primarno namijenjena za nogomet. Stadion je dom nogometnih klubova S.S. Lazio i A.S. Roma, a bio je i domaćin finala Coppa Italiae. Kroz historiju je mnogo puta renoviran i nadograđivan.

## Prosječna posjećenost 
''* U sezoni 1989/90 oba tima igrali su na stadionu Stadio Flaminio tokom renoviranja stadiona Stadio Olimpico.

## Reference 
## Vanjski linkovi 
* Stadion "Olimpico"  na sslazio.it
* Stadion "Olimpico"  na asroma.com

Olimpico
Olimpico
Olimpico
Olimpico
Kategorija:Sport u Rimu
Kategorija:Građevine i strukture u Rimu
Stadio Olimpico
Kategorija:Stadioni Evropskog prvenstva u nogometu 1968.
Kategorija:Stadioni Evropskog prvenstva u nogometu 1980.
UEFA Superkup

**UEFA Superkup** jest utakmica između dva pobjednika evrokupova. Od 1972. do 1999. igrali su pobjednik Kupa evropskih šampiona / Lige prvaka i Kupa pobjednika kupova, a od 2000. između pobjednika Lige prvaka i Kupa UEFA / Evropske lige.

## Statistika 
### Pobjednici i finalisti 
### Uspješnost po klubovima 
### Napomene 
### Uspješnost po zemljama 
## Također pogledajte 
* UEFA Liga prvaka
* Kup UEFA
* Kup pobjednika kupova
* Interkontinentalni kup

## Reference 
## Vanjski linkovi 
* UEFA Superkup na zvaničnom sajtu UEFA-e
* UEFA Superkup na *the-sports.org*

*
Gojko Nikoliš

**Gojko Nikoliš** (Sjeničak Lasinjski 1911. - Pariz 1995.) liječnik, pisac, učesnik NOR-a, Narodni heroj Jugoslavije

## Biografija 
Dr. Gojko Nikoliš je rođen 11. augusta 1911. godine u selu Sjeničak Lasinjski na Kordunu u porodici pravoslavnog sveštenika. Poslije završene osnovne škole u rodnom selu i gimnazije u Karlovcu i Sremskim Karlovcima medicinu je završio u Beogradu 1936. godine. Tokom studiranja postao je član SKOJ-a i Komunističke partije Jugoslavije. Učesnik je Španskog građanskog rata od 1937. godine kao dobrovoljac na strani republikanaca. Bio je upravnik bolnice u Pontonesu, a potom načelnik saniteta u bataljonu Devete internacinalne brigade u vrijeme bitke na rijeci Elbi 1938. godine.
Poslije raspada Kraljevine Jugoslavije uključuje se u pripreme za podizanje ustanka i 19. augusta 1941. godine odlazi za liječnika u Kragujevački NOP odred. Krajem novembra u Užicu stupa na dužnost referenta saniteta Vrhovnog štaba NOVJ na kojoj će ostati do kraja rata. Rukovodio je spašavanjem ranjenika u Igmanskom maršu i kod Bitke na Neretvi. Tokom rata izgubio je suprugu Ivanku koju je policija u Zagrebu ubila 1942. godine i brata Dušana kojeg je ubila beogradska policija.

Gojko Nikoliš je bio vijećnik Prvog i Drugog zasjedanja AVNOJ-a i vijećnik Prvog, Drugog i Trećeg zasjedanja ZAVNOH-a. U činu general-pukovnika poslije rata je bio načelnik sanitetske službe u JNA. Obavljao je i dužnost ambasadora Jugoslavije u Indiji. Bio je član SANU.

Publicističkim i književnim radim bavio se od rane mladosti. Još tokom rata pokreće "Bilten", organ saniteta Vrhovnog štaba. Početkom osamdesetih objavljuje svoje memoare.

U beogradskom listu "Politika" 18. januara 1987. godine izlazi humoreska pod naslovom "Vojko i Savle" u kojoj se prepoznaju akademici Gojko Nikoliš i Pavle Savić. Ovj tekst izazvao je buru u tadašnjoj jugoslavenskoj javnosti, ali i političke potrese u srpskom rukovodstvu. 
Početkom devedesetih godina Gojko Nikoliš se sukobio sa ratnom politikom režima Slobodana Miloševića i zajedno sa svojom drugom suprugom, francuskinjom Margo, otišao u Francusku gdje je umro 11. juna 1995. godine

## Djela 
* *Sava Mrkalj - povijest o jednom stradalniku*, Prosvjeta, Zagreb 1980.
* *Memoari, korijeni, stablo pavetina*, Liber-Prosveta, Zagreb-Beograd 1981.

## Literatura 
**Narodni heroji Jugoslavije, Mladost, Bograd 1975.*

Kategorija:Nosioci Ordena narodnog heroja
Kategorija:Članovi SANU
Kategorija:Biografije, Lasinja
Kategorija:Jugoslavenski komunisti
Kategorija:Hrvatski komunisti
Kategorija:Jugoslavenski partizani
Kategorija:Hrvatski partizani
Kategorija:Generali Jugoslavenske narodne armije
Kategorija:Rođeni 1911.
Kategorija:Umrli 1995.
Kategorija:Nosioci Partizanske spomenice 1941.
Kategorija:Nosioci Ordena bratstva i jedinstva
Kategorija:Nosioci Ordena ratne zastave
Kategorija:Nosioci Ordena za hrabrost
Kategorija:Nosioci Ordena partizanske zvijezde
Kategorija:Nosioci Ordena zasluga za narod
Kategorija:Nosioci Ordena za vojne zasluge
Kategorija:Članovi SAZU
Kategorija:Borci 1. proleterske brigade Narodnooslobodilačke vojske Jugoslavije